CELEX: 62022TN0173
Language: lv
Date: 2022-03-30 00:00:00
Title: Lieta T-173/22: Prasība, kas celta 2022. gada 30. martā – T-Systems International/Komisija

20.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 237/56
            
         
      Prasība, kas celta 2022. gada 30. martā – T-Systems International/Komisija
      (Lieta T-173/22)
      (2022/C 237/73)
      Tiesvedības valoda – angļu
      
         Lietas dalībnieki
      
      
         Prasītāja: T-Systems International GmbH (Frankfurte pie Mainas, Vācija) (pārstāvji: E. van Nuffel d’Heynsbroeck, D. Bogaert un T. Payan, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt lēmumu par īguma slēgšanas tiesību piešķiršanu publiska iepirkuma konkursa procedūrā DIGIT/A3/PR/2019/010 tādu pakalpojumu sniegšanai, kas saistīti ar Tīklu Eiropas pakalpojumiem telemātikai starp iestādēm (TESTA), kuras rezultāti tika paziņoti 2022. gada 21. janvārī;
               
            
                  —
               
               
                  Eiropas Komisija atlīdzina visus tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāja izvirza trīs pamatus.
      
                  1.
               
               
                  Ar pirmo pamatu tiek apgalvots, ka esot pārkāpts Finanšu regulas (1) 168. panta 6. punkts un visi piedāvājumi, kas iesniegti procedūrā, esot prettiesiski, jo iepirkuma procedūras dokumentos noteiktās prasības pakalpojuma sniegšanas īstenošanu padarot pārmērīgi sarežģītu vai neiespējamu un tādēļ neesot iespējams iesniegt parastu piedāvājumu.
               
            
                  2.
               
               
                  Ar otro pamatu tiek apgalvots, ka prasītāja esot grozījusi obligātās prasības, kas ir noteiktas iepirkuma procedūras dokumentos, tādējādi pārkāpjot būtiskos procedūras noteikumus citu pretendentu piedāvājumu izvērtēšanas laikā.
               
            
                  3.
               
               
                  Ar trešo pamatu tiek apgalvots, ka pastāvējis būtisks risks, ka tiks būtiski grozīts līgums, jo Komisija piešķīrusi līguma parakstīšanas tiesības, balstoties uz tādiem tehniskiem parametriem, par kuriem tā nevarēja nezināt, ka tie ļoti ātri novecos, vai kas jau ir novecojuši iepirkuma konkursa procedūras laikā, pārkāpjot Finanšu regulas 170. pantu.
               
            
         (1)  Eiropas Parlamenta un Padomes Regula (ES, Euratom) Nr. 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV 2018, L 193, 1. lpp.).